**Vilniaus tarptautinis prancūzų licėjus, įm.k. 111967520**

**Šilo g. 13, Vilnius**

**KONKURSOSĄLYGOS**

**Kompiuterinės įrangos pirkimas**

**TURINYS**

[1. BENDROSIOS NUOSTATOS 2](#_Toc534983197)

[2. PIRKIMO OBJEKTAS 2](#_Toc534983198)

[3. PASIŪLYMŲ RENGIMAS, PATEIKIMAS, KEITIMAS 2](#_Toc534983199)

[4. KONKURSO SĄLYGŲ PAAIŠKINIMAS IR PATIKSLINIMAS 3](#_Toc534983200)

[5. PASIŪLYMŲ NAGRINĖJIMAS IR VERTINIMAS 3](#_Toc534983201)

[6. PASIŪLYMŲ ATMETIMO PRIEŽASTYS 4](#_Toc534983202)

[8. SPRENDIMAS DĖL LAIMĖTOJO NUSTATYMO 5](#_Toc534983203)

[9. PIRKIMO SUTARTIES SĄLYGOS 5](#_Toc534983204)

[10. BAIGIAMOSIOS NUOSTATOS 5](#_Toc534983205)

[11. PRIEDAI 6](#_Toc534983206)

1. **BENDROSIOS NUOSTATOS**
   1. Vilniaus tarptautinis prancūzų licėjus (toliau vadinama – Pirkėjas) įgyvendindamas projektą „Vilniaus tarptautinio prancūzų licėjaus mokymosi aplinkų modernizavimas“ (Nr. 09.1.3-CPVA-K-723-03-0012), finansuojamą Europos Sąjungos struktūrinių fondų, numato įsigyti kompiuterinę įrangą (toliau – Prekės).
   2. Vartojamos pagrindinės sąvokos, apibrėžtos Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316 (toliau – Taisyklės).
   3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis (toliau – Konkurso sąlygos).
   4. Pirkimas vykdomas konkurso būdu.
   5. Skelbimas apie pirkimą paskelbtas Europos Sąjungos fondų investicijų svetainėje www.esinvesticijos.lt.
   6. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
   7. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461.1 punkte nustatyta tvarka.
   8. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: Mael Pigache tel. +370 63504276 el.p. [ti@lifv.lt](mailto:ti@lifv.lt).
   9. Kitos Konkurso sąlygose vartojamos sąvokos:
      1. Neįprastai maža pasiūlyta kaina - pasiūlymuose nurodyta prekių kaina laikomos neįprastai maža, jeigu ji yra 30 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčiųir kurių pasiūlyta kaina neviršija pirkimui skirtų lėšų, nustatytų ir užfiksuotų Pirkėjo rengiamuose dokumentuose prieš pradedant pirkimo procedūrą, pasiūlytų kainų aritmetinį vidurkį.
      2. Per didelė, Pirkėjui nepriimtina pasiūlymo kaina – kaina, kuri viršija pirkimui skirtas lėšas, Pirkėjo nustatytas prieš pradedant pirkimo procedūrą.
2. **PIRKIMO OBJEKTAS**
   1. Perkamų Prekių kiekiai ir specifikacijos pateikiami techninėje specifikacijoje (Priedas Nr. 1).
   2. Pirkimas į dalis neskaidomas.
   3. Prekės turi būti pristatytos per 60 kalendorinių dienų nuo prekių pirkimo sutarties pasirašymo dienos.
   4. Prekių pristatymo vieta – Šilo g. 13, Vilnius.
3. **PASIŪLYMŲ RENGIMAS, PATEIKIMAS, KEITIMAS**
   1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
   2. Pasiūlymas turi būti pateikiamas el. paštu ti@lifv.lt, pasirašytas tiekėjo arba jo įgalioto asmens.
   3. Tiekėjo pasiūlymas bei kita korespondencija pateikiama lietuvių kalba.
   4. Tiekėjas kainos pasiūlymą privalo pateikti pagal konkurso sąlygų Priede Nr. 2 pateiktą formą.
   5. Pasiūlymą sudaro tiekėjo raštu pateiktų dokumentų visuma:
      1. užpildyta pasiūlymo forma, parengta pagal šių pirkimo konkurso sąlygų Priedą Nr. 2;
      2. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
      3. kita konkurso sąlygose prašoma informacija ir (ar) dokumentai.
   6. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
   7. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
   8. Pasiūlymas turi būti pateiktas iki **2019 m. rugsėjo 9 d. 9.00 val.** (Lietuvos Respublikos laiku) atsiuntus jį el. paštu ti@lifv.lt. Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.
   9. Pirkėjas neatsako už interneto trikdžius ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai nevertinami.
   10. Pasiūlymuose nurodoma prekių kaina pateikiama eurais. Apskaičiuojant kainą, turi būti atsižvelgta į visas šių konkurso sąlygų Priede Nr. 1 nurodytas prekių, kainos sudėtines dalis, į techninės specifikacijos reikalavimus ir pan. Į prekės kainą turi būti įskaityti visi mokesčiai ir visos tiekėjo patirtos išlaidos, įskaitant ir Prekių transportavimą.
   11. Pasiūlymas turi galioti ne trumpiau nei 60 dienų nuo Pirkėjo nurodyto pasiūlymų pateikimo termino. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
   12. Kol nesibaigė pasiūlymų galiojimo laikas, Pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
   13. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos fondų investicijų svetainėje www.esinvesticijos.lt.
   14. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.
4. **KONKURSO SĄLYGŲ PAAIŠKINIMAS IR PATIKSLINIMAS**
   1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
   2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
   3. Jei paskelbus kvietimą dalyvauti pirkime yra keičiama pasiūlymams parengti reikalinga informacija, taip pat kai Tiekėjams teikiami dokumentų paaiškinimai (patikslinimai), Pirkėjas Taisyklių 458 punkte nustatyta tvarka paskelbia pakeistą kvietimą dalyvauti pirkime.
   4. Pirkėjas nerengs susitikimų su tiekėjais dėl pirkimo dokumentų paaiškinimų.
   5. Bet kokia informacija, konkurso sąlygų paaiškinimai, pranešimai ar kitas Pirkėjo ir tiekėjo susirašinėjimas yra vykdomas šiame punkte nurodytu elektroniniu paštu ti@lifv.lt.
5. **PASIŪLYMŲ NAGRINĖJIMAS IR VERTINIMAS**
   1. Pasiūlymų nagrinėjimo, vertinimo ir palyginimo procedūra vyks 2019 m. rugsėjo 9 d. 10 val. 00 min. (Lietuvos Respublikos laiku) Pirkėjo patalpose, adresu Šilo g. 13, Vilnius.
   2. Pasiūlymų nagrinėjimo, vertinimo ir palyginimo procedūras atlieka pirkimo komisija (toliau – Komisija), tiekėjams ar jų įgaliotiems atstovams nedalyvaujant.
   3. Komisija nagrinėja:
      1. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
      2. ar nebuvo pasiūlytos neįprastai mažos kainos.
   4. Iškilus klausimams dėl pasiūlymų turinio ir Komisijai raštu paprašius šiuos duomenis paaiškinti arba patikslinti, tiekėjai privalo per Komisijos nurodytą protingą terminą, kuris negali būti trumpesnis nei 3 darbo dienos, pateikti raštu papildomus paaiškinimus nekeisdami pasiūlymo esmės.
   5. Jeigu pateiktame pasiūlyme Komisija randa nurodytos kainos apskaičiavimo klaidų, ji privalo raštu paprašyti tiekėjų per jos nurodytą protingą terminą ištaisyti pasiūlyme pastebėtas aritmetines klaidas, nekeičiant pasiūlymų nagrinėjimo, vertinimo ir palyginimo procedūros metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
   6. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą privalo tiekėjo raštu paprašyti per Komisijos nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
   7. Pasiūlymuose nurodytos kainos bus vertinamos eurais.
   8. Pirkėjo neatmesti pasiūlymai vertinami pagal mažiausios kainos kriterijų.
6. **PASIŪLYMŲ ATMETIMO PRIEŽASTYS**
   1. Komisija atmeta pasiūlymą, jeigu:
      1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
      2. pasiūlymas neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo;
      3. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
      4. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
      5. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
      6. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina.
   2. Apie pasiūlymo atmetimą tiekėjas informuojamas per tris darbo dienas nuo šio sprendimo priėmimo dienos.
7. **TIEKĖJŲ KVALIFIKACIJOS REIKALAVIMAI**
   1. Tiekėjas turi atitikti 1 lentelėje „Tiekėjo kvalifikacijos reikalavimai“ nurodytus tiekėjo kvalifikacijos reikalavimus:

*1 lentelė „Tiekėjo kvalifikacijos reikalavimai“*

|  |  |  |
| --- | --- | --- |
| Eil. Nr. | Kvalifikacijos reikalavimai | Kvalifikacijos reikalavimus patvirtinantys dokumentai |
| 1. | Tiekėjas turi teisę verstis kompiuterinės įrangos prekyba. | Tiekėjo (juridinio asmens) Lietuvos Respublikos juridinių asmenų registro elektroninis sertifikuotas išrašas ar įstatai, ar kiti dokumentai, patvirtinantys tiekėjo teisę verstis atitinkama veikla arba profesinių ar veiklos registrų tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjas yra registruotas, išduotas dokumentas ar priesaikos deklaracija, liudijanti tiekėjo teisę verstis atitinkama veikla. Jei Lietuvos Respublikos juridinių asmenų registro elektroniniame sertifikuotame išraše ar įstatuose, ar kiti dokumentuose nėra nurodyta Tiekėjo veikla ir tikslai, Tiekėjas papildomai turi pateikti deklaraciją, kurioje būtų nurodytos konkrečios vykdomos veiklos sritys bei tikslai.  Partneriui ar subtiekėjui taikoma tik ta apimtimi, kiek reikia atitinkamoms užduotims pagal pirkimo sutartį įvykdyti. |

* 1. Tiekėjas, siekdamas atitikti 1 lentelėje nurodytą kvalifikacijos reikalavimą, gali remtis kitų ūkio subjektų pajėgumais.
  2. Remdamasis kitų ūkio subjektų pajėgumais, tiekėjas neatsižvelgia į tai, koks teisinis ryšys sieja tiekėją ir tą ūkio subjektą, kurio pajėgumais jis remiasi.
  3. Tiekėjas gali remtis tokiais ūkio subjekto pajėgumais, kuriais jis realiai galės disponuoti pirkimo sutarties vykdymo metu. Tiekėjas privalo pasiūlyme įrodyti, kad per visą pirkimo sutarties vykdymo laikotarpį ūkio subjekto, kurio pajėgumais buvo pasiremta, ištekliai jam bus prieinami. Tuo atveju, jeigu siekiant atitikties kvalifikacijos reikalavimams buvo pasiremta trečiųjų asmenų, tiesiogiai nedalyvaujančių konkurse, pajėgumais, tiekėjas taip pat turi pareigą įrodyti, kad atitinkamais pajėgumais jis galės naudotis sutarties vykdymo laikotarpiu, nors išviešinti tokių asmenų ir nebūtina. Tokiomis pačiomis sąlygomis tiekėjų grupė gali remtis tiekėjų grupės dalyvių arba kitų ūkio subjektų pajėgumais.
  4. **Tiekėjo kvalifikacija turi būti įgyta iki pasiūlymų pateikimo termino pabaigos ir tai turi būti užfiksuota patvirtinančiame dokumente.**
  5. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį kvalifikacijos reikalavimui*,* šių dokumentų ar duomenų trūksta, Komisija prašo dalyvio šiuos dokumentus ar duomenis patikslinti, papildyti arba paaiškinti per jos nustatytą protingą terminą.
  6. Jeigu dalyvis dokumentų ar duomenų dėl atitikties kvalifikacijos reikalavimuinepatikslino, nepaaiškino ar nepapildė per Komisijos nustatytą protingą terminą, Komisija atmeta tiekėjo pasiūlymą ir praneša jam apie pasiūlymo atmetimą, nurodydama priežastis.
  7. Jeigu Komisijai kyla abejonių dėl tiekėjo tinkamumo, ji turi kreiptis į kompetentingas institucijas, kad gautų visą reikiamą informaciją. Jeigu reikalinga informacija yra susijusi su tiekėju iš kitos valstybės narės negu Pirkėjas, ji gali kreiptis į atitinkamas tos valstybės kompetentingas institucijas.

1. **DERYBOS**
   1. Jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus minimalius pasiūlymų pateikimo reikalavimus atitinkantys tiekėjai gali būti kviečiami deryboms, kurių metu gali būti deramasi dėl techninių, ekonominių, teisinių ir kitų pasiūlymo sąlygų siekiant ekonomiškiausio varianto.
   2. Derybos yra vykdomos su visais tiekėjais, pateikusiais šiose pirkimo sąlygose nustatytus minimalius reikalavimus atitikusius pirminius pasiūlymus. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
   3. Derybos bus vykdomos raštu, pasiūlymai derybų metu turės būti siunčiami šių konkurso sąlygų 1.7 punkte nurodytu adresu elektroniniu paštu. Pirkėjas nurodo tiekėjui terminą, kada reikia pateikti deryboms pasiūlymą dėl kainos, techninių, ekonominių, teisinių ir kitokių konkurso pasiūlymo sąlygų.
   4. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo, derybos vykdomos su kiekvienu tiekėju atskirai, derybos protokoluojamos. Jei tiekėjas ar jo įgaliotas atstovas nepateikia pasiūlymo derybų metu, Komisija tiekėjo pirminio pasiūlymo galutinių pasiūlymų vertinimo metu nebenagrinėja.
   5. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatsiuntė pasiūlymų derybų metu, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.
2. **SPRENDIMAS DĖL LAIMĖTOJO NUSTATYMO**
   1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai.
   2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
   3. Mažiausią kainą pasiūlęs tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
   4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
3. **PIRKIMO SUTARTIES SĄLYGOS**
   1. Pirkimo sutartis sudaroma pagal priede Nr. 3 nustatytą formą su laimėjusį pasiūlymą pateikusiu tiekėju arba su vienintelį pasiūlymą pateikusiu tiekėju, kurio galutinis pasiūlymas atitinka ne perkančiosios organizacijos nustatytus reikalavimus.
   2. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos, išskyrus šių sąlygų 9 punkte nustatyti atvejai (jei taikoma).
   3. Atsiradus nenumatytoms aplinkybėms, dėl kurių Tiekėjas negali pristatyti pirkimo sutartyje numatytos įrangos, Tiekėjas gali siūlyti naują įrangą, kurios savybės ne prastesnės nei pagal sutartį numatyta tiekti įranga, kurios techninė specifikacija atitinka Pirkėjo keliamus reikalavimus, nekeičiant sutarties kainos.
4. **BAIGIAMOSIOS NUOSTATOS**
   1. Tiekėjams pasiūlymų rengimo ir dalyvavimo konkurse išlaidos neatlyginamos.
   2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams.
   3. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis, bei jo pasiūlytą kainą.
   4. Informacija, pateikta pasiūlymuose, išskyrus nurodytą konkurso sąlygų 11.3 p., tiekėjams ir tretiesiems asmenims, išskyrus asmenis, administruojančius ir audituojančius ES fondų lėšų naudojimą, neskelbiami.
5. **PRIEDAI**
   1. Techninė specifikacija (Priedas Nr. 1).
   2. Pasiūlymo forma (Priedas Nr. 2).
   3. Sutarties projektas (Priedas Nr. 3).

## Priedas Nr. 1

**TECHNINĖ SPECIFIKACIJA**

**I.** Nešiojamieji kompiuteriai (15 vnt.)

|  |  |
| --- | --- |
| Savybė | Aprašymas, privalomos techninės charakteristikos |
| Procesorius | Intel® Core™ i5-7200U arba lygiavertis |
| Operatyvi atmintis (RAM) | Ne mažiau kaip DDR4, 8 GB |
| Kietas diskas | Ne mažiau kaip SSD 240 GB |
| Ekrano įstrižainė | Ne mažiau nei 15.4" ir ne daugiau nei 17.3", Full HD (1920x1080) |
| USB Jungčių kiekis ir tipas | Ne mažiau kaip 3 iš kurių bent 1 USB 3.0, kitos USB 2.0. |
| Vaizdo jungčių kiekis ir tipas | Ne mažiau kaip 1 HDMI |
| Vaizdo kortos tipas | Gali būti integruota |
| Tinklas | Integruotas 10/100/1000, UTP; WiFI 802.11ac |
| Garsas | Arba vienas kištukas (du viename) arba 2 kištukai *minijack* |
| Vaizdo kamera | Turi būti |
| Tvarkyklės | Gamintojo internetiniame portale turi būti galimybė atsisiųsti kompiuterio tvarkykles.  Pateikti internetinę nuorodą ir tvarkyklių aprašą. |
| Kita | Su kompiuteriu turi būti pateikti visi reikalingi kabeliai, jungtys. Turi būti pakrovėjas (pritaikytas Lietuvos rinkai krauti kompiuterį iš elektros lizdo) ir optinė USB pelė su ratuku.  Visi vienetai turi būti vienodų techninių parametrų. |
| Garantija | Turi būti suteikiama ne trumpesnė kaip 3 metų garantija, tačiau ji turi būti ne trumpesnė nei gamintojo suteikiama garantija. Paaiškėjus, kad garantinio laikotarpio metu sugedusios Prekės darbingumo atkūrimo trukmė bus ilgesnė nei 5 darbo dienos nuo pranešimo apie gedimą, darbingumo atkūrimo laikotarpiu Tiekėjas turi pakeisti sugedusią Prekę kita, ne prastesnių parametrų Preke. |
| Įrangos paruošimas darbui | Įranga turi būti pristatyta Pirkėjo nurodytu adresu. |

**II. P**lanšetiniai kompiuteriai (180 vnt.), planšetinių kompiuterių laikikliai (24 vnt.).

|  |  |
| --- | --- |
| Savybė | Aprašymas, privalomos techninės charakteristikos |
| Ekrano dydis | Ne mažiau kaip 9" ir ne mažiau kaip Full HD (1920x1080) |
| Vidine Atmintis | Ne mažiau kaip 16 GB |
| Operatyvioji atmintis (RAM) | Ne mažiau kaip 3 GB |
| Procesoriaus dažnis | Ne mažiau kaip 1800 MHz |
| Mobilioji operacinė sistema | Ne senesnė nei Android 7.0 arba lygiavertė |
| Kamera | Priekinė kamera ne mažiau kaip 2.1 MP, galinė kamera ne mažiau kaip 8 MP |
| Bluetooth | Turi būti. |
| Kita | 3.5 mm ausinių lizdas, ne mažiau nei 8 val. akumuliatoriaus veikimo trukmė. Su planšetiniu kompiuteriu turi būti pateikti visi reikalingi kabeliai, jungtys ir kroviklis (ne mažiau kaip 2.4A, pritaikytas Lietuvos rinkai krauti kompiuterį iš elektros lizdo).  Planšetiniai kompiuteriai turi būti su silikoniniu apsauginiu apvalkalu.  Visi vienetai turi būti vienodų techninių parametrų. |
| Įrangos paruošimas darbui | Įranga turi būti pristatyta Pirkėjo nurodytu adresu. |
| Laikikliai | Tinkantys nurodytiems planšetiniams kompiuteriams, montuojami prie stalo (iš šono) |
| Garantija planšetiniams kompiuteriams | Turi būti suteikiama ne trumpesnė kaip 1 metų garantija, tačiau ji turi būti ne trumpesnė nei gamintojo suteikiama garantija. Paaiškėjus, kad garantinio laikotarpio metu sugedusios Prekės darbingumo atkūrimo trukmė bus ilgesnė nei 5 darbo dienos nuo pranešimo apie gedimą, darbingumo atkūrimo laikotarpiu Tiekėjas turi pakeisti sugedusią Prekę kita, ne prastesnių parametrų Preke. |

**III.** Mini stacionarūs kompiuteriai su ekranais (28 vnt.), Monitoriaus laikiklis (28 vnt.), stovai stacionariems kompiuteriams (28 vnt.)

|  |  |
| --- | --- |
| Savybė | Aprašymas, privalomos techninės charakteristikos |
| Procesorius | Intel® Core™ i5-7500 3.4~3.8Ghz arba lygiavertis |
| Operatyvi atmintis (RAM) | DDR4, 8 GB su galimybe plėsti iki 16 GB |
| Kietas diskas | Ne mažiau kaip SSD 240 GB |
| USB Jungčių kiekis ir tipas | Ne mažiau kaip 8 iš kurių bent 3 USB 3.0, kitos USB 2.0. bent 1 USB 3.0 jungtis korpuso priekyje |
| Vaizdo jungčių kiekis ir tipas | Bent po dvi HDMI jungtis |
| Vaizdo kortos tipas | Radeon RX470 arba lygiavertis |
| Tinklas | Gali būti integruotas 10/100/1000, UTP; |
| Garsas | Ausinių ir mikrofono jungtys korpuso priekyje ir gale |
| Klaviatūra ir pelė | Deranti kompiuteriui klaviatūra. Deranti kompiuteriui optinė pelė su ratuku. Klaviatūra ir pelė pajungiama per USB |
| Tvarkyklės | Gamintojo internetiniame portale turi būti galimybė atsisiųsti kompiuterio tvarkykles.  Pateikti internetinę nuorodą ir tvarkyklių aprašą. |
| Kita | Su kompiuteriu turi būti pateikti visi reikalingi kabeliai, jungtys. Visi vienetai turi būti vienodų techninių parametrų. |
| Garantija kompiuteriams | Turi būti suteikiama ne trumpesnė kaip 3 metų garantija tačiau ji turi būti ne trumpesnė nei gamintojo suteikiama garantija. Paaiškėjus, kad garantinio laikotarpio metu sugedusios Prekės darbingumo atkūrimo trukmė bus ilgesnė nei 5 darbo dienos nuo pranešimo apie gedimą, darbingumo atkūrimo laikotarpiu Tiekėjas turi pakeisti sugedusią Prekę kita, ne prastesnių parametrų Preke. |
| Monitoriaus reikalavimai | Ekrano vaizduojamasis paviršius ne mažiau 23.6".  Maksimali raiška ne mažesnė kaip 1920x1080 esant 60Hz skleistinės dažniui.  Kontrastas (tipinis) ne mažesnis kaip 1000:1.  Pikselio atsako greitis – ne daugiau kaip 4 ms (gray to gray);  Aukščio reguliavimo funkcija.  Stebėjimo kampas ne mažesnis kaip 170 vertikaliai, 170 horizontaliai. Bent po dvi HDMI jungtis.  HDMI kabelis, ne trumpesnis nei 1,5 m. |
| Monitoriaus laikiklis | Tvirtinamas prie stalo, pritaikytas siūlomam monitoriui.  Vertikalus reguliavimo kampas ne mažiau kaip po 45 laipsnius į abi puses, horizontalus – ne mažiau kaip 180 laipsnių į abi puses. |
| Stovas kompiuteriui | Tvirtinamas prie stalo, pritaikytas siūlomam kompiuteriui. |

## Priedas Nr. 2

**PASIŪLYMAS**

**DĖL KOMPIUTERINĖS ĮRANGOS PIRKIMO**

|  |
| --- |
| 20 - - . |
| *data* |
|  |
| *Vieta* |

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
|  |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) konkurso skelbime, paskelbtame svetainėje www.esinvesticijos.lt;

2) konkurso sąlygose;

3) pirkimo dokumentų prieduose.

Mes siūlome šias prekes:

Įrangos techniniai reikalavimai:

|  |  |  |
| --- | --- | --- |
| Savybė | Aprašymas, privalomos techninės charakteristikos |  |
| **Nešiojamieji kompiuteriai (15 vnt.)** | | |
| Modelis, gamintojo pavadinimas | *Nurodo tiekėjas* |  |
| Procesorius | Intel® Core™ i5-7200U arba lygiavertis |  |
| Operatyvi atmintis (RAM) | Ne mažiau kaip DDR4, 8 GB |  |
| Kietas diskas | Ne mažiau kaip SSD 240 GB |  |
| Ekrano įstrižainė | Ne mažiau nei 15.4" ir ne daugiau nei 17.3", Full HD (1920x1080) |  |
| USB Jungčių kiekis ir tipas | Ne mažiau kaip 3 iš kurių bent 1 USB 3.0, kitos USB 2.0. |  |
| Vaizdo jungčių kiekis ir tipas | Ne mažiau kaip 1 HDMI |  |
| Vaizdo kortos tipas | Gali būti integruota |  |
| Tinklas | Integruotas 10/100/1000, UTP; WiFI 802.11ac |  |
| Garsas | Arba vienas kištukas (du viename) arba 2 kištukai *minijack* |  |
| Vaizdo kamera | Turi būti |  |
| Tvarkyklės | Gamintojo internetiniame portale turi būti galimybė atsisiųsti kompiuterio tvarkykles.  Pateikti internetinę nuorodą ir tvarkyklių aprašą. |  |
| Kita | Su kompiuteriu turi būti pateikti visi reikalingi kabeliai, jungtys. Turi būti pakrovėjas (pritaikytas Lietuvos rinkai krauti kompiuterį iš elektros lizdo) ir optinė USB pelė su ratuku.  Visi vienetai turi būti vienodų techninių parametrų. |  |
| Garantija | Turi būti suteikiama ne trumpesnė kaip 3 metų garantija, tačiau ji turi būti ne trumpesnė nei gamintojo suteikiama garantija. Paaiškėjus, kad garantinio laikotarpio metu sugedusios Prekės darbingumo atkūrimo trukmė bus ilgesnė nei 5 darbo dienos nuo pranešimo apie gedimą, darbingumo atkūrimo laikotarpiu Tiekėjas turi pakeisti sugedusią Prekę kita, ne prastesnių parametrų Preke. |  |
| Įrangos paruošimas darbui | Įranga turi būti pristatyta Pirkėjo nurodytu adresu. |  |
| **Planšetiniai kompiuteriai (180 vnt.), planšetinių kompiuterių laikikliai (24 vnt.)** | | |
| Modelis, gamintojo pavadinimas | *Nurodo tiekėjas* |  |
| Ekrano dydis | Ne mažiau kaip 9" ir ne mažiau kaip Full HD (1920x1080) |  |
| Vidine Atmintis | Ne mažiau kaip 16 GB |  |
| Operatyvioji atmintis (RAM) | Ne mažiau kaip 3 GB |  |
| Procesoriaus dažnis | Ne mažiau kaip 1800 MHz |  |
| Mobilioji operacinė sistema | Ne senesnė nei Android 7.0 arba lygiavertė |  |
| Kamera | Priekinė kamera ne mažiau kaip 2.1 MP, galinė kamera ne mažiau kaip 8 MP |  |
| Bluetooth | Turi būti. |  |
| Kita | 3.5 mm ausinių lizdas, ne mažiau nei 8 val. akumuliatoriaus veikimo trukmė. Su planšetiniu kompiuteriu turi būti pateikti visi reikalingi kabeliai, jungtys ir kroviklis (ne mažiau kaip 2.4A, pritaikytas Lietuvos rinkai krauti kompiuterį iš elektros lizdo).  Planšetiniai kompiuteriai turi būti su silikoniniu apsauginiu apvalkalu.  Visi vienetai turi būti vienodų techninių parametrų. |  |
| Įrangos paruošimas darbui | Įranga turi būti pristatyta Pirkėjo nurodytu adresu. |  |
| Laikikliai | Tinkantys nurodytiems planšetiniams kompiuteriams, montuojami prie stalo (iš šono) |  |
| Garantija planšetiniams kompiuteriams | Turi būti suteikiama ne trumpesnė kaip 1 metų garantija, tačiau ji turi būti ne trumpesnė nei gamintojo suteikiama garantija. Paaiškėjus, kad garantinio laikotarpio metu sugedusios Prekės darbingumo atkūrimo trukmė bus ilgesnė nei 5 darbo dienos nuo pranešimo apie gedimą, darbingumo atkūrimo laikotarpiu Tiekėjas turi pakeisti sugedusią Prekę kita, ne prastesnių parametrų Preke. |  |
| **Mini stacionarūs kompiuteriai su ekranais (28 vnt.), Monitoriaus laikiklis (28 vnt.), stovai stacionariems kompiuteriams (28 vnt.)** | | |
| Modelis, gamintojo pavadinimas | *Nurodo tiekėjas* |  |
| Procesorius | Intel® Core™ i5-7500 3.4~3.8Ghz arba lygiavertis |  |
| Operatyvi atmintis (RAM) | DDR4, 8 GB su galimybe plėsti iki 16 GB |  |
| Kietas diskas | Ne mažiau kaip SSD 240 GB |  |
| USB Jungčių kiekis ir tipas | Ne mažiau kaip 8 iš kurių bent 3 USB 3.0, kitos USB 2.0. bent 1 USB 3.0 jungtis korpuso priekyje |  |
| Vaizdo jungčių kiekis ir tipas | Bent po dvi HDMI jungtis |  |
| Vaizdo kortos tipas | Radeon RX470 arba lygiavertis |  |
| Tinklas | Gali būti integruotas 10/100/1000, UTP; |  |
| Garsas | Ausinių ir mikrofono jungtys korpuso priekyje ir gale |  |
| Klaviatūra ir pelė | Deranti kompiuteriui klaviatūra. Deranti kompiuteriui optinė pelė su ratuku. Klaviatūra ir pelė pajungiama per USB |  |
| Tvarkyklės | Gamintojo internetiniame portale turi būti galimybė atsisiųsti kompiuterio tvarkykles.  Pateikti internetinę nuorodą ir tvarkyklių aprašą. |  |
| Kita | Su kompiuteriu turi būti pateikti visi reikalingi kabeliai, jungtys. Visi vienetai turi būti vienodų techninių parametrų. |  |
| Garantija kompiuteriams | Turi būti suteikiama ne trumpesnė kaip 3 metų garantija tačiau ji turi būti ne trumpesnė nei gamintojo suteikiama garantija. Paaiškėjus, kad garantinio laikotarpio metu sugedusios Prekės darbingumo atkūrimo trukmė bus ilgesnė nei 5 darbo dienos nuo pranešimo apie gedimą, darbingumo atkūrimo laikotarpiu Tiekėjas turi pakeisti sugedusią Prekę kita, ne prastesnių parametrų Preke. |  |
| Monitoriaus reikalavimai | Ekrano vaizduojamasis paviršius ne mažiau 23.6".  Maksimali raiška ne mažesnė kaip 1920x1080 esant 60Hz skleistinės dažniui.  Kontrastas (tipinis) ne mažesnis kaip 1000:1.  Pikselio atsako greitis – ne daugiau kaip 4 ms (gray to gray);  Aukščio reguliavimo funkcija.  Stebėjimo kampas ne mažesnis kaip 170 vertikaliai, 170 horizontaliai. Bent po dvi HDMI jungtis.  HDMI kabelis, ne trumpesnis nei 1,5 m. |  |
| Monitoriaus laikiklis | Tvirtinamas prie stalo, pritaikytas siūlomam monitoriui.  Vertikalus reguliavimo kampas ne mažiau kaip po 45 laipsnius į abi puses, horizontalus – ne mažiau kaip 180 laipsnių į abi puses. |  |
| Stovas kompiuteriui | Tvirtinamas prie stalo, pritaikytas siūlomam kompiuteriui. |  |

2 lentelė. Mes siūlome įrangą, tokiais įkainiais:

| **Eil. Nr.** | **Prekių/paslaugų/darbų pavadinimas** | **Kiekis** | **Mato**  **vnt.** | **Vieneto kaina,**  **Eur**  **(be PVM)** | **Kaina, Eur**  **(be PVM)** |
| --- | --- | --- | --- | --- | --- |
| 1 | 2 | 3 | 4 | 5 | 6 = (3)x(5) |
| 1 | Nešiojamieji kompiuteriai  ................................  (įrašyti gamintoją, modelį) | 15 | Vnt. |  |  |
| 2 | Planšetiniai kompiuteriai  ................................  (įrašyti gamintoją, modelį) | 180 | Vnt. |  |  |
| 3 | Planšetinių kompiuterių laikikliai  ................................  (įrašyti gamintoją, modelį) | 24 | Vnt. |  |  |
| 4 | Mini stacionarūs kompiuteriai su ekranais  ................................  (įrašyti gamintoją, modelį) | 28 | Vnt. |  |  |
| 5 | Monitoriaus laikiklis  ................................  (įrašyti gamintoją, modelį) | 28 | Vnt. |  |  |
| 6 | Stovai stacionariems kompiuteriams  ................................  (įrašyti gamintoją, modelį) | 28 | Vnt. |  |  |
|  | **IŠ VISO (bendra pasiūlymo kaina) be PVM** | | | |  |
|  | **PVM** | | | |  |
|  | **IŠ VISO (bendra pasiūlymo kaina) su PVM** | | | |  |

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |
|  |  |  |

Pasiūlymas galioja iki 20 \_\_-\_\_\_-\_\_\_ d.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo vadovo arba jo įgalioto asmens pareigos* |  | *parašas* |  | *Vardas Pavardė* |

## Priedas Nr. 3

**PREKIŲ PIRKIMO-PARDAVIMO SUTARTIS Nr.**

2019 m. sausio mėn. \_\_\_\_ d.

Vilnius

1.1. Vilniaus tarptautinis prancūzų licėjus, įmonės kodas 111967520, atstovaujamas ................................................. (toliau sutartyje vadinama – Pirkėjas) ir ....................., įmonės kodas .............., atstovaujama .................., veikiančio pagal įstatus (toliau sutartyje vadinama – Pardavėjas), vadovaudamosi projekto „Vilniaus tarptautinio prancūzų licėjaus mokymosi aplinkų modernizavimas“ (Nr. 09.1.3-CPVA-K-723-03-0012), sudarėme šią pirkimo-pardavimo sutartį (toliau vadinama – Sutartis). Toliau Sutartyje abi šalys bendrai vadinamos Šalimis.

1. **Sutarties objektas**
   1. Šia sutartimi Pardavėjas perduoda Pirkėjui nuosavybės teise šioje sutartyje ir jos prieduose nurodytą (-us) daiktą(-us), o Pirkėjas įsipareigoja už juos sumokėti šioje sutartyje nustatytą pinigų sumą, šioje sutartyje nustatytais terminais.
   2. Sutarties dalykas – prekės, kurių kiekis ir savybės nurodytos techninėje specifikacijoje 1 priede (toliau – Prekės).
   3. Prekes Pardavėjas pristato adresu: Šilo g. 13, Vilnius.
2. **Mokėjimo tvarka**
   1. Sutarties kaina – ................ Eur (................................................ eurų .................. ct), įskaitant PVM. PVM sudaro ...............,......... Eur (................................... eurų ........... ct).
   2. Į 2.1. punkte nurodytą sumą įskaityti visi Prekių tiekėjo mokami mokesčiai ir su Prekių tiekimu susijusios Pardavėjo išlaidos.
   3. Tiekėjui pristačius Prekes, Pirkėjas atsiskaito su tiekėju per 30 dienų nuo to, kai Tiekėjas išrašo sąskaitą-faktūrą.
   4. Visi mokėjimai pagal šią sutartį atliekami eurais.
3. **Prekių pristatymo terminai**
   1. Prekės turi būti pristatytos per 60 kalendorinių dienų nuo Sutarties pasirašymo dienos, iš anksto su Pirkėju suderinęs Prekių pristatymo.
   2. Prekių pristatymas fiksuojamas šalims pasirašant priėmimo – perdavimo aktą.
   3. Šalys susitaria, jog dalinis Prekių pristatymas yra galimas.
   4. Atsiskaitymo su Tiekėju terminas skaičiuojamas ir galutinis priėmimo-perdavimo aktas pasirašomas nuo momento, kai yra pristatytos visos prekės ir suteiktos visos paslaugos.
4. **Prekių kokybė ir garantijos**
   1. Tuo atveju, jei Pirkėjas turi pretenzijų dėl kokybės, jo pretenzijos Pardavėjui pareiškiamos 10 darbo dienų laikotarpyje raštu nuo prekių gavimo dienos. Pardavėjas privalo raštu atsakyti Pirkėjui į pareikštą pretenziją per 10 darbo dienų.
   2. Pirkėjo pareikštos pretenzijos nesustabdo šalimis prisiimtų pagal šią sutartį įsipareigojimų vykdymo.
   3. Pardavėjas suteikia Prekėms \_\_\_\_\_\_\_\_\_\_\_\_ garantiją.
   4. Garantija negalioja, jei Pardavėjas nustato, kad prekių defektai ar trūkumai garantiniu laikotarpiu atsirado dėl Pirkėjo kaltės (tyčios ar neatsargumo), taip pat jei prekės sugedo ar žuvo dėl trečiųjų asmenų kaltės ar nenugalimos jėgos.
   5. Nustatyti, ar Prekių gedimas ar trūkumas atsirado dėl Pardavėjo ar gamintojo kaltės, šalys gali kviestis nepriklausomus ekspertus.
5. **Šalių teisės ir pareigos**
   1. Jei Pirkėjas delsia priimti jam pristatytas Prekes arba vykdyti mokėjimus pagal šią sutartį iki Prekių perdavimo momento, Pardavėjas gali sulaikyti prekes ir tuo atveju Pirkėjas papildomai privalo mokėti delspinigius po 0,2% nuo mokėtinos sumos už kiekvieną uždelstą dieną.
   2. Jei Pirkėjas delsia vykdyti mokėjimus pagal šią sutartį po Prekių perdavimo, Pirkėjas privalo mokėti delspinigius po 0,2% nuo nesumokėtos sumos už kiekvieną uždelstą dieną.
   3. Pirkėjas Prekių pristatymo dieną privalo paruošti vietą Prekių iškrovimo darbams atlikti. Pirkėjui neįvykdžius šios pareigos tinkamai, Pirkėjas įsipareigoja atsiskaityti su Pardavėju Sutarties 3 straipsnyje numatyta tvarka, o Prekių iškrovimo laikas Šalių suderinamas atskiru rašytiniu susitarimu.
   4. Jei Pardavėjas dėl nepateisinamų priežasčių vėluoja perduoti prekes, o Pirkėjas vykdo savo įsipareigojimus, Pardavėjas Pirkėjui raštu pareikalavus Pirkėjui moka delspinigius po 0,2% nuo vėluojamų perduoti Prekių kainos už kiekvieną uždelstą dieną, bet ne daugiau kaip 10 % sutarties kainos.
6. **Sutarties galiojimo terminas**
   1. Ši sutartis įsigalioja nuo jos pasirašymo momento ir galioja iki visiško jos sąlygų įvykdymo, bet ne ilgiau kaip 6 mėnesius.
7. **Kitos sąlygos**
   1. Šalys atleidžiamos nuo įsipareigojimų vykdymo pagal šią sutartį, jei jų įvykdymas yra neįmanomas dėl nenugalimos jėgos aplinkybių.
   2. Šalys gali būti atleidžiamos nuo įsipareigojimų vykdymo pagal šią sutartį, jei jų įvykdymas tuo momentu pakenktų šalių teisėtiems interesams (yra didelė Prekių žuvimo rizika, ekstremali ekonominė ar politinė situacija, ar pan.). Tokiu atveju šalys raštu susitaria dėl tarpusavio įsipareigojimų vykdymo sustabdymo, nurodant sustabdymo terminus. Toks susitarimas tampa neatsiejama šios sutarties dalimi.
   3. Visi ginčai, kilę iš šios sutarties sprendžiami derybų keliu. Šalims nesusitarus geruoju, ginčas gali būti perduotas nagrinėti teismui Lietuvos Respublikos įstatymų nustatyta tvarka.
   4. Visi priedai, paminėti šioje sutartyje, yra neatsiejamos jos dalys. Visi sutarties sąlygų pakeitimai ir papildymai galioja tik tuo atveju, jei jie yra įforminami raštu ir pasirašyti abiejų šalių. Sutarties priedai įsigalioja nuo jų pasirašymo, jei pačiuose susitarimuose nenurodyta vėlesnė įsigaliojimo data.
   5. Sutartis gali būti nutraukta abipusiu šalių sutarimu.
   6. Pirkimo sutartį nutraukus Pirkėjo iniciatyva dėl Pardavėjo sutartinių įsipareigojimų nevykdymo, Pardavėjas moka 5% (penkių procentų) baudą nuo sutarties kainos.
   7. Sutartis pasirašyta dviem egzemplioriais lietuvių kalba, turinčiais vienodą juridinę galią.
   8. Kontaktinis asmuo iš Pirkėjo pusės: Mael Pigache tel. +370 63504276 el.p. ti@lifv.lt.
   9. Kontaktinis asmuo iš Pardavėjo pusės:
8. **Sutarties šalių rekvizitai**

|  |  |
| --- | --- |
| **Pirkėjas:** | **Pardavėjas:** |
| Vilniaus tarptautinis prancūzų licėjus |  |
| Šilo g. 13, Vilnius |  |
| Įmonės kodas 111967520 |  |
| PVM mokėtojo kodas: LT100010258416 |  |
| Tel. +370 5 2762015 |  |
| El. paštas: info@lifv.lt |  |
| Direktorius |  |
|  |  |
| A.V. | A.V. |

## **Sutarties 2019 m. \_\_\_\_\_\_\_\_\_\_\_\_\_ d. Nr.**

## **Priedas Nr.1**

**TECHNINĖ SPECIFIKACIJA**

I. Nešiojamieji kompiuteriai (15 vnt.)

*(čia bus perkelta pirkimo dalies dėl kurios pasirašoma sutartis pirkimo sąlygų 1 priede pateikta informacija)*

II. Planšetiniai kompiuteriai (180 vnt.), planšetinių kompiuterių dėklai (60 vnt.), planšetinių kompiuterių laikikliai (24 vnt.), mobilių įrenginių krovimo spintos (3 vnt.).

*(čia bus perkelta pirkimo dalies dėl kurios pasirašoma sutartis pirkimo sąlygų 1 priede pateikta informacija)*

III. Mini stacionarūs kompiuteriai su ekranais (28 vnt.), ekrano stovai (28 vnt.), stovai stacionariems kompiuteriams (28 vnt.)

*(čia bus perkelta pirkimo dalies dėl kurios pasirašoma sutartis pirkimo sąlygų 1 priede pateikta informacija)*

**PIRKĖJAS**

direktorius \_\_\_\_\_\_\_\_\_\_\_\_\_

A.V.

**TIEKĖJAS**

Direktorius \_\_\_\_\_\_\_\_\_\_\_\_\_

A.V**.**